אוגנדקס

אוגנדקס (שם מדעי: Ugandax; פירוש השם: "שור אוגנדי") הוא סוג נכחד של פר אפריקאי שחי במשך המיוקן עד הפליסטוקן שלפני 5.8 עד 2.5 מיליון שנה. הוא נקרא בשמו עקב המאובנים שלו שהתגלו באוגנדה. ממצאים נוספים התגלו בין השאר בדרום אפריקה, מלאווי, אתיופיה ובקרקעות בקניה, שם נחשפו המאובנים המוקדמים ביותר שלו.

בסוג זה נכלל מין אחד - Ugandax gautieri, אך ב-2006 נחשף סוג שני שחי באתיופיה.

פר זה היה קרובו של התאו האפריקני המודרני, בהתבסס על מחקרים טקסונומים המתבססים על מבנה שיניו. הוא היה מעט קטן יותר אך בעל גוף רחב כמו למרבית הפרים וקרניים בעלות בסיס רחב, אך מעט מפותלות ופונות מעלה. במראהו דמה לסוג פלוראוביס שחי בתקופתו באפריקה. הוא נחשב לאחד מראשוני הפרים שהתקיימו.

קישורים חיצוניים

הערות שוליים

בקר
פרים פרהיסטוריים
מגה-פאונה של הנאוגן באפריקה
מגה-פאונה של הפליסטוקן באפריקה
מכפילי פרסה שחיו בנאוגן
מכפילי פרסה שחיו בפליסטוקן
מאובני טקסונים שתוארו ב-1970